# Lesgòr

Lesgòr (Lesgor en francés) qu'ei ua comuna gascona situada dens lo departament de las Lanas e la region de Navèra Aquitània, ancianament d'Aquitània.

## Toponimia

La prononciacion qu'ei [ləs'gɔ]. Las fòrmas ancianas que son Sanctus Petrus de Lesgor aus sègles XI-XII, Lesgore, en 1242, Lesgar en 1262, Lesgor en 1281, 1289, Lesgore en 1296-1297, Lesgor en 1299, 1305, Lesgor (mapa de 1638), Lesgo (mapa de 1647), Legos (mapa de 1714), Lesgo (mapa de 1733).
Per Dauzat, lo nom qu'ei escur, benlhèu arreligat dab Lescar; la finala qu'ei la d'Òssagòr.
Negre, citat per Bénédicte Boyrie-Fénié, qu'arreliga dab incertitud lo nom a esgòrra, « engüeish ».
Bénédicte Boyrie-Fénié que compara divèrs toponimes, qui semblan d'aver ua origina prelatina, dab Lesgòr. Miquèu Grosclaude qu'arreliga Lescurri (Hauts Pirenèus), Lascurri en 1285, Lescar (Lascurris en 980), Lascun (Aspa) e un afluent d'Arròs, Lascor (Gers), atestat Lascorr en 1524. Grosclaude que prepausa ua origina eventualament idronimica; per Lascun, qu'evòca un etime basco, lats, « arriu », vienut last, çò qui ei ua metatèsi. Un afluent d'arriba dreta d'Eira qu'ei l'arriu de Laste. Aqueth lats > last que seré present dens Lesgòr; lo segond element, -gòr, que seré aquitanic e present dens Òssagòr, Lagòr (Bearn) (Lagorr, cap a 1100), tanben dens lo lexic lanusquet (agòr, gòrre, « automne », l'adjectiu gòr, « sec »); que'u cau arreligar dab lo basque gorri, « arroi, sec ».
Un last gòr, « arriu sec » (arriu qu'a d'aiga quan plau), que seré l'etime de Lesgòr e tanben deu riu de Gers, Lascor (nom francés), dab la diferéncia d'ua sonorizacion. Que demòra ua dificultat, l'amudiment de -r (normalament, ua rr hòrta que's consèrva en finala).
J.B. Orpustan qu'ajusta ua basa basca laskor, « redobtable »..
Véder tanben Sengòr.

## Administracion

Lista deus cònsols successius :
| Periòde | Periòde | Identitat | Qualitat |
| març de 2008 | 2026 | Patrick Postis | Director Federacion MFR |
| març de 2001 | 2008 | Jean-Marie Puyo | |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 423, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 443 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 522 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 568 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 335 | 326 | 287 | 247 | 268 | 261 | 417 | 400 | 384 394 |
| 2009 | 2010 |
| 367 377 | 375 384 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas de las Lanas

## Nòtas

* ↑ Top'Òc Diccionari toponimic occitan del Congrès permanent de la lenga occitana.
* 1 2 3 Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 131-133
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 397
* ↑ https://www.sudouest.fr/2020/05/26/lesgor-patrick-postis-reelu-maire-7513237-3416.php
* Portau de Gasconha